CELEX: 52015PC0653
Language: da
Date: 2015-12-16
Title: Forslag til RÅDETS AFGØRELSE om bemyndigelse til undertegnelse af en aftale i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dets tiltrædelse af Den Europæiske Union

EUROPA-KOMMISSIONEN
            Bruxelles, den 16.12.2015
            COM(2015) 653 final
            2015/0297(NLE)
            Forslag til
            RÅDETS AFGØRELSE
            om bemyndigelse til undertegnelse af en aftale i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dets tiltrædelse af Den Europæiske Union
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Med Republikken Kroatiens tiltrædelse har Den Europæiske Union udvidet sin toldunion. Derfor er Den Europæiske Union forpligtet til i henhold til WTO-reglerne (artikel XXIV:6 i GATT 1994) at indlede forhandlinger med WTO-medlemmer, som har forhandlingsrettigheder, med hensyn til Kroatiens toldtarif, for i sidste ende at aftale en kompensationstilpasning. En sådan tilpasning skal finde sted, hvis vedtagelsen af Unionens eksterne toldordning resulterer i en forhøjelse af tolden ud over det niveau, som det tiltrædende land har bundet sig til i WTO.
            
            
               Den 15. juli 2013 bemyndigede Rådet Kommissionen til at indlede forhandlinger i henhold til artikel XXIV:6 i GATT 1994. Kommissionen har ført forhandlinger med WTO-medlemmer, som har forhandlingsrettigheder med hensyn til tilbagetrækning af specifikke indrømmelser i forbindelse med tilbagetrækningen af Republikken Kroatiens toldtarif i tilslutning til dets tiltrædelse af Den Europæiske Union. 
            
            
               Forhandlingerne med Folkerepublikken Kina mundede ud i et udkast til aftale i form af brevveksling, der blev paraferet den 7. oktober 2015 i Bruxelles (aftalen). Derfor foreslår Kommissionen Rådet, at det giver bemyndigelse til undertegnelse af aftalen.
            
            
               •Sammenhæng med de gældende regler på samme område
            
            
               
                  Forslaget er i overensstemmelse med Unionens praksis i forbindelse med tidligere EU-udvidelser.
               
            
            
               •Sammenhæng med Unionens politik på andre områder
            
            
               
                  Forslaget følger Unionens praksis, som er i overensstemmelse med dens foranstaltninger udadtil og dens industri- og landbrugspolitik.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 207 i traktaten om Den Europæiske Unions funktionsmåde (TEUF), sammenholdt med artikel 218, stk. 5, i TEUF om undertegnelse af internationale aftaler.
               
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget hører under Unionens enekompetence, artikel 3, stk. 1, litra e), i traktaten om Den Europæiske Unions funktionsmåde. Nærhedsprincippet finder derfor ikke anvendelse.
            
            
               •Proportionalitetsprincippet
            
            
               Folkerepublikken Kina blev berørt af tilbagetrækningen af Kroatiens indrømmelser. Kompensationstilpasningerne overstiger ikke Kinas rettigheder på området. Forslaget er i overensstemmelse med proportionalitetsprincippet.
            
            
               •Valg af retsakt
            
            
               I henhold til artikel 218, stk. 5, i TEUF kræves der en afgørelse fra Rådet om bemyndigelse til undertegnelse af aftalen.
            
         
         
            
               3.HØRINGER AF INTERESSEREDE PARTER 
            
            
               •Høringer af interesserede parter
            
            
               
                  Rådet (Handelspolitikudvalget) er løbende blevet hørt om forhandlingernes indhold og fremskridt. Europa-Parlamentet (INTA-udvalget) er blevet underrettet.
               
            
            
               4.VIRKNINGER FOR BUDGETTET
            
            
               
                  Se finansieringsoversigten
               
            
            
               5.ANDRE FORHOLD
            
            
               •Gennemførelsesplaner 
            
            
               Kommissionen foreslår Rådet at give bemyndigelse til på Unionens vegne at undertegne aftalen i form af brevveksling med Folkerepublikken Kina. Ligeledes forelægges et separat forslag om indgåelse af denne aftale for Rådet.
            
            
               Resultaterne af denne aftale skal for industriprodukters vedkommende indarbejdes i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif gennem en gennemførelsesforordning fra Kommissionen om ændring af bilaget på grundlag af nævnte forordnings artikel 9 med henblik på at mindske den bundne toldsats, som er fastsat i Den Fælles Toldtarif på følgende måde:
            
            
               –I toldposition 6404 19 90 (andet fodtøj med ydersål og overdel af gummi eller plast) nedsættes den nuværende bundne EU-told på 17 % til 16,9 %.
            
            
               –I toldposition 8415 10 90 (luftkonditioneringsmaskiner til montering på vægge eller i vinduer som "split-system") nedsættes den nuværende bundne EU-told på 2,7 % til 2,5 %.
            
            
               For så vidt angår det øgede toldkontingent for landbrugsvarer vil Kommissionen vedtage en gennemførelsesforordning med henblik på at åbne og administrere følgende toldkontingenter, jf. artikel 187, litra a), i forordningen om den fælles markedsordning (forordning (EU) nr. 1308/2013):
            
            
               –Tilføj 2 150 ton for Folkerepublikken Kina til EU-toldkontingentet for hvidløg i toldposition 0703 20 00 og fasthold den nuværende toldsats inden for kontingentet på 9,6 %.
            
            
               –Tilføj 650 ton for Folkerepublikken Kina til EU-toldkontingentet for tilberedte, konserverede eller foreløbigt konserverede svampe af slægten Agaricus og fasthold de nuværende toldsatser inden for kontingentet.
            
            
               Disse gennemførelsesforanstaltninger udarbejdes parallelt med dette forslag.
            
            
               2015/0297 (NLE)
            
            
               Forslag til
            
            
               RÅDETS AFGØRELSE
            
            
               om bemyndigelse til undertegnelse af en aftale i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dets tiltrædelse af Den Europæiske Union
            
            
               RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den 15. juli 2013 bemyndigede Rådet Kommissionen til at indlede forhandlinger med visse andre medlemmer af Verdenshandelsorganisationen (WTO) i henhold til artikel XXIV:6 i den almindelige overenskomst om told og udenrigshandel (GATT) 1994 i tilslutning til Republikken Kroatiens tiltrædelse af Den Europæiske Union.
            
            
               (2)Kommissionen har ført forhandlinger inden for rammerne af Rådets forhandlingsdirektiver.
            
            
               (3)Disse forhandlinger er afsluttet, og en aftale i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i GATT 1994 om ændring af indrømmelserne i Republikken Kroatiens toldtarif i tilslutning til dets tiltrædelse af Den Europæiske Union  blev paraferet den 7. oktober 2015.
            
            
               (4)Denne aftale bør undertegnes på Den Europæiske Unions vegne med forbehold for senere indgåelse –
            
            
               VEDTAGET DENNE AFGØRELSE:
            
            
               Artikel 1
            
            
               Undertegnelsen af aftalen mellem Den Europæiske Union og Folkerepublikken Kina i henhold til artikel XXIV:6 og artikel XXVIII i GATT 1994 om ændring af indrømmelserne i Republikken Kroatiens toldtarif i tilslutning til dets tiltrædelse af Den Europæiske Union godkendes herved på Den Europæiske Unions vegne med forbehold af indgåelse af nævnte aftale.
            
            
               Teksten til aftalen er knyttet som bilag til denne afgørelse.
            
            
               Artikel 2
            
            
               Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
               Denne afgørelse offentliggøres i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
                        
                  
               
                     Formand
               
            
            
                     
                        FINANSIERINGSOVERSIGT
                     
                  
                  
                     
                  
               
                     
                  
                  
                     
                        DATO: 16.10.2015
                     
                  
               
                     
                        1.
                     
                  
                  
                     
                        BUDGETPOST:
                           Kapitel 12 – Told og andre afgifter 
                     
                  
                  
                     
                  
               
                     
                        2.
                     
                  
                  
                     
                        FORANSTALTNINGENS BETEGNELSE:
                           Forslag til Rådets afgørelse om bemyndigelse til undertegnelse af en aftale i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dets tiltrædelse af Den Europæiske Union
                     
                  
               
                     
                        3.
                     
                  
                  
                     
                        RETSGRUNDLAG:
                           Traktaten om Den Europæiske Unions funktionsmåde, særlig artiklerne 207 og 218.
                     
                  
               
                     
                        4.
                     
                  
                  
                     
                        FORANSTALTNINGENS FORMÅL:
                           At give bemyndigelse til undertegnelse af aftalen i form af brevveksling mellem Den Europæiske Union og Folkerepublikken Kina.
                     
                  
               
                     
                        5.
                     
                  
                  
                     
                        FINANSIELLE VIRKNINGER
                     
                  
                  
                     
                        INDEVÆRENDE REGNSKABSÅR 2015 
                           (mio. EUR)
                     
                  
                  
                     
                        FØLGENDE REGNSKABSÅR 2016 (mio. EUR)
                     
                  
                  
                     
                         REGNSKABSÅRET 2017
                     
                     
                        (mio. EUR)
                     
                  
               
                     
                        5.0
                     
                  
                  
                     
                        UDGIFTER, SOM AFHOLDES
                           -
                              OVER EU-BUDGETTET
                           (RESTITUTIONER/INTERVENTIONER)
                           -
                              OVER NATIONALE BUDGETTER
                           -
                              AF ANDRE
                     
                  
                  
                     
                        
                           -
                     
                  
                  
                     
                        
                           -
                     
                  
                  
                     
                        
                           -
                     
                  
               
                     
                        5.1
                     
                  
                  
                     
                        INDTÆGTER
                     
                     
                        -
                              EU's EGNE INDTÆGTER 
                           (AFGIFTER/TOLD)
                     
                     
                        -
                              NATIONALE KILDER
                     
                  
                  
                     
                        - 
                     
                  
                  
                     
                        - 2,45
                     
                  
                  
                     
                        - 4,9
                     
                  
               
                     
                        5.0.1
                     
                  
                  
                     
                        UDGIFTSOVERSLAG
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        INDTÆGTSOVERSLAG
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
               
                     
                        5.2
                     
                  
                  
                     
                        BEREGNINGSMÅDE: -
                     
                  
               
                     
                        6.0
                     
                  
                  
                     
                        ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
                     
                  
                  
                     
                        NEJ
                     
                  
               
                     
                        6.1
                     
                  
                  
                     
                        ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET?
                     
                  
                  
                     
                        NEJ
                     
                  
               
                     
                        6.2
                     
                  
                  
                     
                        ER ET TILLÆGSBUDGET NØDVENDIGT?
                     
                  
                  
                     
                        NEJ
                     
                  
               
                     
                        6.3
                     
                  
                  
                     
                        BEVILLINGER TIL OPFØRELSE PÅ KOMMENDE BUDGETTER?
                     
                  
                  
                     
                        NEJ
                     
                  
               
                     
                        BEMÆRKNINGER:
                     
                     
                        Med Republikken Kroatiens tiltrædelse har Den Europæiske Union udvidet sin toldunion. Derfor er Den Europæiske Union forpligtet til i henhold til WTO-reglerne (artikel XXIV:6 i GATT 1994) at indlede forhandlinger med WTO-medlemmer, som har forhandlingsrettigheder i et af de tiltrædende landes toldtariffer, for at aftale en kompensationstilpasning. Forhandlingerne med Folkerepublikken Kina mundede ud i nærværende aftale med følgende elementer:
                     
                     
                        - en forhøjelse af mængderne af de til Kina tildelte eksisterende toldkontingenter for hvidløg og svampe
                           - en nedsættelse af EU's toldsats på -0,1 % for fodtøj klassificeret i toldposition 6404 19 90
                           - en nedsættelse af EU's toldsats på -0,2 % for luftkonditioneringsmaskiner klassificeret i toldposition 8415 10 90.
                           Disse foranstaltninger forventes at få virkning fra andet halvår 2016.
                     
                  
               
         
            
         
         
      
    ---documentbreak--- 
      
         
               EUROPA-KOMMISSIONEN
            Bruxelles, den 16.12.2015
            COM(2015) 653 final
            BILAG
            til
            Forslag til Rådets afgørelse
            mellem Den Europæiske Union og Folkerepublikken Kina i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dets tiltrædelse af Den Europæiske Union
            
               
         
         
            
               AFTALE I FORM AF BREVVEKSLING
            
            
               mellem Den Europæiske Union og Folkerepublikken Kina i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dets tiltrædelse af Den Europæiske Union
            
            
               A. Brev fra Den Europæiske Union
            
            
               […], […]
            
            
               Hr. .../Fr. ... 
            
            
               Efter forhandlinger i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af Republikken Kroatiens toldtarif i tilslutning til dets tiltrædelse af Den Europæiske Union har jeg den ære at foreslå følgende:
            
            
               Den Europæiske Union indarbejder i sin toldtarif for EU-28's toldområde de indrømmelser, der er opført på EU-27's toldtarif med følgende ændringer:
            
            
               Tilføj 2 150 ton for Folkerepublikken Kina til EU-toldkontingentet for hvidløg i toldposition 0703 20 00 og fasthold den nuværende toldsats inden for kontingentet på 9,6 %.
            
            
               Tilføj 650 ton (drænet nettovægt) for Folkerepublikken Kina til EU-toldkontingentet for tilberedte, konserverede eller foreløbigt konserverede svampe af slægten Agaricus:
            
            
               toldposition 0711 51 00 (til en toldsats uden for kontingentet på 9,6 + 191 EUR/100 kg/netto eda, inden for toldkontingentet 12 %)
            
            
               toldposition 2003 10 20 (til en toldsats uden for kontingentet på 18,4 + 191 EUR/100 kg/netto eda), inden for toldkontingentet 23 %
            
            
               toldposition 2003 10 30 (til en toldsats uden for kontingentet på 18,4 + 222 EUR/100 kg/netto eda), inden for toldkontingentet 23 %.
            
            
               I toldposition 6404 19 90 (andet fodtøj med ydersål og overdel af gummi eller plast) nedsættes den nuværende bundne EU-told på 17 % til 16,9 %.
            
            
               I toldposition 8415 10 90 (luftkonditioneringsmaskiner til montering på vægge eller i vinduer som "split-system") nedsættes den nuværende bundne EU-told på 2,7 % til 2,5 %.
            
            
               Den Europæiske Union og Folkerepublikken Kina underretter hinanden om afslutningen af deres interne procedurer for aftalens ikrafttræden. Aftalen træder i kraft 14 dage efter datoen for modtagelsen af den sidste underretning. 
            
            
               Jeg ville være Dem taknemmelig over for mig at bekræfte, at Deres regering er indforstået med det ovenfor anførte. Er dette tilfældet, udgør dette brev og Deres bekræftelse tilsammen en aftale i form af brevveksling mellem Den Europæiske Union og Folkerepublikken Kina.
            
            
               Modtag, hr./fr., forsikringen om min mest udmærkede højagtelse.
            
            
               På Den Europæiske Unions vegne
            
            
               B. Brev fra Folkerepublikken Kina
            
         
         
            
               […], […]
            
            
               Hr. .../Fr. ... 
            
            
               Jeg har den ære hermed at anerkende modtagelsen af Deres brev af […] med følgende ordlyd:
            
            
               "Efter forhandlinger i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af Republikken Kroatiens toldtarif i tilslutning til dets tiltrædelse af Den Europæiske Union har jeg den ære at foreslå følgende:
            
            
               Den Europæiske Union indarbejder i sin toldtarif for EU-28's toldområde de indrømmelser, der er opført på EU-27's toldtarif med følgende ændringer:
            
            
               Tilføj 2 150 ton for Folkerepublikken Kina til EU-toldkontingentet for hvidløg i toldposition 0703 20 00 og fasthold den nuværende toldsats inden for kontingentet på 9,6 %.
            
            
               Tilføj 650 ton (drænet nettovægt) for Folkerepublikken Kina til EU-toldkontingentet for tilberedte, konserverede eller foreløbigt konserverede svampe af slægten Agaricus:
            
            
               toldposition 0711 51 00 (til en toldsats uden for kontingentet på 9,6 + 191 EUR/100 kg/netto eda, inden for toldkontingentet 12 %)
            
            
               toldposition 2003 10 20 (til en toldsats uden for kontingentet på 18,4 + 191 EUR/100 kg/netto eda), inden for toldkontingentet 23 %
            
            
               toldposition 2003 10 30 (til en toldsats uden for kontingentet på 18,4 + 222 EUR/100 kg/netto eda), inden for toldkontingentet 23 %.
            
            
               I toldposition 6404 19 90 (andet fodtøj med ydersål og overdel af gummi eller plast) nedsættes den nuværende bundne EU-told på 17 % til 16,9 %.
            
            
               I toldposition 8415 10 90 (luftkonditioneringsmaskiner til montering på vægge eller i vinduer som "split-system") nedsættes den nuværende bundne EU-told på 2,7 % til 2,5 %.
            
            
               Den Europæiske Union og Folkerepublikken Kina underretter hinanden om afslutningen af deres interne procedurer for aftalens ikrafttræden. Aftalen træder i kraft 14 dage efter datoen for modtagelsen af den sidste underretning. 
            
            
               Jeg ville være Dem taknemmelig over for mig at bekræfte, at Deres regering er indforstået med det ovenfor anførte. Er dette tilfældet, udgør dette brev og Deres bekræftelse tilsammen en aftale i form af brevveksling mellem Den Europæiske Union og Folkerepublikken Kina."
            
            
               Jeg har den ære at meddele Dem, at min regering er indforstået med ovenstående.
            
            
               For Folkerepublikken Kina